ટ્રેલર પરથી લાગતું હતું કે આ એક સરસ રોમૅન્ટિક કૉમેડી ફિલ્મ હશે, પરંતુ રોમૅન્સ કે કૉમેડી બેમાંથી એકેય શરૂ થાય એ પહેલાં ઓવરઍક્ટિંગની દુકાન લઈને સંજય કપૂરની પધરામણી થાય છે અને ફિલ્મ તરત જ ફારસ બની જાય છે. હાથમાં જેમ્સ બૉન્ડના વિલન જેવી ગોલ્ડન ગન લઈને ફરતા સિંધી બિઝનેસ-ટાઇકૂનનું પાત્ર ભજવતા સંજય કપૂરને લિમોઝિનથી લઈને અંદરની ચડ્ડી સુધીનું બધું જ ગોલ્ડન અપાયું છે. પરંતુ સંજય કપૂરના ગેટઅપમાં લિબિયાના ભૂતપૂર્વ સરમુખત્યાર મુઅમ્મર ગદ્દાફીના લુકની ભેળસેળ છે.